Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 123/10)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Irpinia“

PDO-IT-A0279-AM02

Teate esitamise kuupäev: 17. detsember 2021

HEAKSKIIDETUD MUUDATUSE KIRJELDUS JA PÕHJUSED

1. Pealkiri „Uued veinitüübid“

— Lisatakse järgmised veinitüübid: Spumante Bianco, Spumante Rosso, Spumante Rosato, Spumante Aglianico, Spumante Aglianico vinificato in bianco, Falanghina Passito ja Aglianico vinificato in bianco.

See muudatus on tingitud vajadusest kaitsta ja edendada kaitstud päritolunimetusega veini „Irpinia“, rõhutades selle mitmekülgse piirkonna eripära, et laiendada piirkonna väljendusvõimalusi ja pakkuda täielikumat tootevalikut. Uute veinitüüpide lisamine võimaldab määratleda piirkonna ja nimetuse, mis annab võimaluse turgu suuremalt hõlvata ja varustada paremini lõpptarbijaid veinitüüpidega, mida on seni toodetud kaitstud geograafilise tähisega või geneeriliste veinidena.

Muudatus puudutab tootespetsifikaadi artikleid 1, 2, 4, 5, 6, 7 ja 8 ning koonddokumendi punkti 4.5.

2. Olemasolevate veinitüüpide viinamarjasortide kombinatsiooni erinevused ja selle aluste kasutuselevõtmine uute tüüpide puhul

— Veinitüübi Bianco viinamarjasortide kombinatsiooni muutmine: alates „… ’Greco’ 40–50 %, ’Fiano’ 40–50 %“ kuni „… ’Fiano’ ja ’Greco’ eraldi või koos vähemalt 50 % ulatuses“. Vaadatakse läbi viinamarjasortide kombinatsioon, võttes arvesse põhisortide protsentuaalset koostist, et paremini väärtustada teisi kasvatatavaid sorte ja võimaldada toota seda tüüpi veine, millel võivad olla erinevad omadused.

— Sama viinamarjasortide kombinatsioon on ette nähtud ka uue veinitüübi Bianco Spumante puhul.

— Veinitüüpide Rosso, Rosato ja Novello viinamarjasortide kombinatsiooni muutmine: alates „… ’Aglianico’ osakaal vähemalt 70 %“ kuni „… ’Aglianico’ osakaal vähemalt 50 %“. vaadatakse läbi viinamarjasortide kombinatsioon, võttes arvesse põhisortide protsentuaalset koostist, et paremini väärtustada teisi kasvatatavaid sorte ja võimaldada toota seda tüüpi veine, millel võivad olla erinevad omadused.

— Sama viinamarjasortide kombinatsioon on ette nähtud ka uute veinitüüpide Spumante Rosso ja Spumante Rosato puhul.

— Ette on nähtud viinamarjasortide kombinatsioon sorti ’Aglianico’ (valmistatakse valgeks veiniks) sisaldavate uute vahuveinitüüpide Spumante Aglianico, ja Spumante Aglianico jaoks.

— Viinamarjasordi tähisega vahuveinide puhul on lisatud täpsustus, et teisesed viinamarjasordid peavad olema sama värvusega viinamarjasordid nagu määratletud viinamarjasort. Vormiline muudatus, millega täiendatakse lõigu kirjeldust, et tagada suurem täpsus vähemtähtsate viinapuude kasutusvõimaluste osas võrreldes üksikute tüüpidega.

— Viinamarjasortide kombinatsioon on ette nähtud ülejäänud vahuveinitüüpide Aglianico vinificato in bianco ja Falanghina Passito puhul.

— Ka uute tüüpide puhul peavad viinamarjasordid sobima kasvatamiseks Avellino provintsis (mitte enam Campania maakonnas), välja arvatud Aglianico Liquoroso ja Campi Taurasini alapiirkond, mis hõlmab nii kogu Campania piirkonda kui ka Avellino provintsi. Vormiline muudatus viinamarjaistanduste registrisse kantud viinamarjaistanduste sordilise koostise paremaks määratlemiseks.

Muudatus puudutab tootespetsifikaadi artiklit 2.

3. Tootmispiirkonnas loetletud tootetüüpide puhul muudatuste tegemine

— Lisatud on sõna „ka“ selleks, et viinamarjakasvatuse piirkonna määratlusse oleks võimalik lisada nii uued vahuveini tüübid kui ka need, mille puhul on kasutatud olemasolevat viinamarjasorti.

— Lisatud on uus veinitüüp Aglianico vinificato in bianco, et lisada see piirkondade kirjeldusse, mis sobivad iga veinitüübi tootmiseks.

Piirkonda ei laiendata; tegemist on vormiliste muudatustega, millega üksnes ajakohastatakse tootespetsifikaadi artiklis 3 osutatud tootetüüpe.

4. Maksimaalne viinamarjasaak hektari kohta ja minimaalne naturaalne alkoholisisaldus mahuprotsentides

— Kindlaksmääratud viinamarjasordiga vahuveinide alkoholisisaldust on vähendatud 10,50–lt 10,00–le, et toota värskemaid ja kergemaid veine, ning lisatud on ka uus samade piirangutega veinitüüp Aglianico.

— Falanghina puhul lisatakse uus veinitüüp Falanghina Passito, millel on samad piirangud.

— Uute veinitüüpide Aglianico vinificato in bianco, Bianco Spumante, Rosato Spumante ja Rosso Spumante puhul lisatakse viinamarjade saagikus ja alkoholisisaldust käsitlevad andmed.

Muudatus käsitleb tootespetsifikaadi artiklit 4 ja koonddokumendi punkti 5.2.

5. Viinamarjaistanduse asukohapiirangud

— Kaotatakse viinamarjaistanduste 600 meetri kõrguse piirang. Seda seetõttu, et kõnealust piirangut ei kohaldata juba kehtivas tootespetsifikaadis viinamarjaistanduste suhtes, mis asuvad muude Irpinia nimetuste D.O.C.G. Fiano di Avellino, Greco di Tufo ja Taurasi tootmispiirkondades asuvates omavalitsusüksustes, ega Campi Taurasini alampiirkonda kuuluvate viinamarjaistanduste suhtes. Lisaks on kliimamuutuste tõttu piirkonnas suurenenud kõrgemates paikades sobivate viinapuude kasvatamine.

Muudatus puudutab tootespetsifikaadi artiklit 4.

6. Väljaspool viinamarjakasvatuspiirkonda tehtavad erandid

— Jäetakse välja lõik, mis käsitleb võimalikke erandeid väljaspool viinamarjakasvatuse, töötlemise, baasveini vahuveiniks muutmise ja laagerdamise piirkonda, kinnitades juba tehtud erandid. Ümbersõnastamine kinnitab ministri dekreedile nr 13. september 2005 lisatud kaitstud päritolunimetuse „Irpinia“ tootespetsifikaadi artikli 5 alusel erandina antud lubasid.

Muudatus puudutab tootespetsifikaadi artiklit 5 ja koonddokumendi punkti 9.

7. Vahuveini tootmine

— Vahuveinide tootmise üksikasju on muudetud seoses järelkääritamisega pudelis (klassikaline meetod) või autoklaavis (Charmat’ meetod), kohandades seda lisatud uutele tüüpidele ja lühendades pudelis kääritatud vahuveinide (klassikaline meetod) tarbimiseks lubamise miinimumperioodi 20 kuult 18 kuule.

Muudatused puudutavad tootespetsifikaadi artiklit 5 ja koonddokumendi punkti 5.1.

8. Vahuveini tootmise geograafiline piirkond

— Jäetakse välja viide geograafilisele piirkonnale, kus vahuveini toodetakse, kuna see säte sisaldub juba erandite sõnastuses väljaspool veinitootmise, töötlemise, baasveini vahuveiniks muutmise, ja laagerdamise piirkonda.

Muudatus puudutab tootespetsifikaadi artiklit 5.

9. Viinamarjasordi tähisega Passito-tüüpi veinid

Lisatakse on uus veinitüüp Falanghina Passito. See on viinamarjasordi tähisega Passito-tüüpi veinide loetelu kohandamine; lisaks asendatakse sõna „valmistatud“ sõnaga „toodetud“, et vormilise muudatusega tagada asjakohasem mõiste.

Muudatus puudutab tootespetsifikaadi artiklit 5.

10. Alapiirkond Campi Taurasini – tarbimisse lubamise kuupäev

„Irpinia“ alapiirkonna Campi Taurasini puhul on „laagerdumisaeg“ asendatud mõistega „tarbimisse lubamise kuupäev“ alates saagikoristusele järgneva aasta 1. septembrist, et viia üksikasjad kooskõlla kehtiva tootespetsifikaadi artikli 6 eelviimases lõigus juba sätestatud üksikasjadega.

Muudatus puudutab tootespetsifikaadi artiklit 5.

11. Uute tootetüüpide kirjeldused ja juba olemasolevate veinide teatavate omaduste muutmine

— Lisatakse keemilised, füüsikalised ja organoleptilised omadused järgmiste uute veinitüüpide puhul: Spumante Bianco, Spumante Rosso, Spumante Rosato, Spumante Aglianico, Spumante Aglianico vinificato in bianco, Aglianico vinificato in bianco ja Falanghina passito. Uute veinitüüpide lisamiseks tuleb nende tarbimist iseloomustavad keemilised, füüsikalised ja organoleptilised nõuded määratleda; hoolikalt uuritud ja kaalutud analüütilised andmed ja kirjeldused viitavad kvaliteetsele tootele.

— Lisatud on mõiste „poolkuiv“ järgmistele veinitüüpidele: Bianco, Rosso, Coda di Volpe, Falanghina, Fiano, Greco (mille puhul on samuti eemaldatud maitset kirjeldav sõna „intensiivne“), Piedirosso, Salanoso, Aglianico ja Campi Taurasini alapiirkond. Tehtud muudatustega laiendatakse jääksuhkrusisaldust „kuivalt“„kuivale või poolkuivale“, et kohandada vein tarbija maitse muutumise tõttu pehmemate, kergesti kasutatavate ja hea joodavusega veinide suunas. Väärtusi on hoolikalt hinnatud ka piirkonnas tehtud samalaadsete veinitüüpide analüüsi põhjal.

— Veinitüüpide Rosato ja Novello puhul vähendatakse minimaalset üldhappesust 5,0-lt 4,5 g/l-le. Kliimamuutuste ja laagerdumistähtaja pikenemise tõttu on vaja vähendada minimaalset happesuse piirmäära.

— Veinitüüpide Falanghina Spumante, Fiano Spumante ja Greco Spumante puhul on laiendatud suhkrusisalduse vahemikku „kuivast“ kuni „magusani“.

— Veinitüüpide Falanghina Spumante, Fiano Spumante ja Greco Spumante minimaalset üldalkoholisisaldust on vähendatud 11,50-lt 11,00-le. Tehtud muudatustega laiendatakse veinide suhkrusisaldust maitseomaduste osas, et vastata uutele turunõuetele, ning vähendatakse minimaalset üldalkoholisisaldust, et toota värskemaid ja kergemaid veine. Kirjeldatud muudatused puudutavad tootespetsifikaadi artiklit 6 ja koonddokumendi punkti 4.

12. Märgistusel olevate omaduste ajakohastamine

— Keelatud omaduste loetelust on välja jäetud „ekstra“ (extra) ja „peen“ (fine), kuna need omadussõnad on esitatud teatavate veinitüüpide omaduste kirjelduses. Muudatus puudutab tootespetsifikaadi artiklit 7.

13. Määratlus „vinificato in bianco“

— Lisatakse uue veinitüübi Aglianico vinificato in bianco puhul märgistusel oleva kirja „vinificato in bianco“ tähtede ja paigutuse üksikasjad. Määratlus „vinificato in bianco“ on kohustuslik ja see peab olema esitatud vahetult nimetuse „Irpinia Aglianico“ all tähtedega, mis ei ole suuremad kui päritolunimetuses kasutatud tähed. See muudatus tuleneb vajadusest reguleerida määratluse kasutamist lisatud uue veinitüübi puhul. Muudatus puudutab tootespetsifikaadi artiklit 7 ja koonddokumendi punkti 4.

14. Viide vahuveinidele ilma märketa „Millesimato“ (aastakäik)

Ilma märketa „Millesimato“ vahuveini pudelite puhul on märgitud, et kehtib viinamarjade tootmisaasta märkimise kohustusest väljajätmine.

Muudatus puudutab tootespetsifikaadi artiklit 7 ja koonddokumendi punkti 9.

15. Pakendamine, nimimahud, sulgurid ja pakendid – kohandamine

— Sõna „tappature“ (korgid) on asendatud sõnaga „chiusure“ (sulgurid), et muuta artikli pealkiri konkreetsemaks.

— Lisatakse võimalus kasutada peale klaasi ka muud tüüpi mahutit, st kastides olevaid säilituskotte (bag in box), et vastata uutele tarbimisharjumustele, nagu välisturu nõudlus.

— Märgitakse üksikasjad, mis välistavad kastides olevate säilituskottide kasutamise nende veinitüüpide puhul, mida nende mainekuse tõttu ei peeta selliste mahutite jaoks sobilikuks.

— Märgitakse üksikasjad, mis välistavad kastides olevate säilituskottide kasutamise järgmiste veinitüüpide puhul: „Irpinia“ ampi Taurasini, „Irpinia“ Fiano passito, „Irpinia“ Greco passito, „Irpinia“ Falanghina passito, „Irpinia“ Aglianico passito ja „Irpinia“ Aglianico liquoroso. Neid veinitüüpe ei peeta nende mahutite jaoks mainekuse tõttu sobivaks.

— Ajakohastatakse viide õigusaktidega lubatud sulgemissüsteemidele, välja arvatud kroonkorgid; lisaks täpsustatakse vahuveinide puhul, et klaaspudelid nominaalmahuga üle 0,2 liitri peavad olema suletud seenekujulise mitteplastist sulguriga. Muudatus puudutab tootespetsifikaadi artiklit 8.

KOONDDOKUMENT

1. Toote nimetus

Irpinia

2. Geograafilise tähise tüüp:

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

4. Vahuvein

15. Kuivatatud viinamarjadest valmistatud vein

4. Veini(de) kirjeldus

1. „Irpinia“ Bianco

LÜHIKIRJELDUS

Värvus: eri intensiivsusega õlgkollane; lõhn: lilleline, puuviljane; maitse: kuiv või poolkuiv, tasakaalustatud, iseloomulik; minimaalne üldalkoholisisaldus mahuprotsentides: 10,50 mahuprotsenti; suhkruvaba ekstrakti miinimumsisaldus: 15,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

2. „Irpinia“ Bianco spumante

LÜHIKIRJELDUS

Vaht: õrn ja püsiv; värvus: eri intensiivsusega õlgkollane, millel võib olla rohekas või kuldne varjund; lõhn: elegantne, rikkalik ja kompleksne;

maitse: elegantne ja harmooniline, kuiv kuni magus; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 15,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

3. „Irpinia“ Rosso

LÜHIKIRJELDUS

Värvus: eri intensiivsusega rubiinpunane; lõhn: lilleline, puuviljaline, püsiv; maitse: kuiv või poolkuiv, tasakaalustatud, iseloomulik;

minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 20,0 g/l

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

4. „Irpinia“ Rosso spumante

LÜHIKIRJELDUS

Vaht: õrn ja püsiv; värvus: eri intensiivsusega rubiinpunane; lõhn: elegantne, rikkalik ja kompleksne; maitse: elegantne ja harmooniline, kuiv kuni magus; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 18,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. „Irpinia“ Rosato

LÜHIKIRJELDUS

Värvus: eri intensiivsusega roosa; lõhn: lilleline, puuviljane; maitse: kuiv või poolkuiv, värske, pehme; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 18,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

6. „Irpinia“ Rosato spumante

LÜHIKIRJELDUS

Vaht: õrn ja püsiv; värvus: eri intensiivsusega roosa; lõhn: elegantne, rikkalik ja kompleksne; maitse: elegantne ja harmooniline, kuiv kuni magus; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 16,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

7. „Irpinia“ Novello

LÜHIKIRJELDUS

Värvus: purpurpunane; lõhn: veinine, puuviljane, intensiivne; maitse: kuiv või poolkuiv, värske, intensiivne; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 17,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

8. „Irpinia“ Coda di volpe

LÜHIKIRJELDUS

Värvus: eri intensiivsusega õlgkollane; lõhn: lilleline, puuviljane; maitse: kuiv või poolkuiv, värske, pehme; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 16,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

9. „Irpinia“ Falanghina

LÜHIKIRJELDUS

Värvus: õlgkollane, roheka varjundiga; lõhn: lilleline, puuviljane, intensiivne; maitse: kuiv või poolkuiv, värske, pehme; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 16,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

10. „Irpinia“ Falanghina spumante

LÜHIKIRJELDUS

Vaht: õrn ja püsiv; värvus: eri intensiivsusega õlgkollane, millel võib olla rohekas või kuldne varjund; lõhn: elegantne, rikkalik ja kompleksne, kasutatud viinamarjasordile iseloomulik; maitse: elegantne ja harmooniline, kuiv kuni magus; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 18,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

11. „Irpinia“ Falanghina passito

LÜHIKIRJELDUS

Värvus: tume õlgkollane, kuldse varjundiga, võimalik merevaigukarva varjundiga; lõhn: õrn, iseloomulik, lilleline, puuviljane, aromaatne;

maitse: poolmagus või magus, täidlane, tasakaalustatud, kasutatud viinamarjasordile iseloomulik; minimaalne üldalkoholisisaldus mahuprotsentides: 15,50 mahuprotsenti, millest tegelikku alkoholi 12 mahuprotsenti; minimaalne üldhappesus: 4,5 g/l; suhkruvaba ekstrakti miinimumsisaldus: 21,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12,00 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

12. „Irpinia“ Fiano

LÜHIKIRJELDUS

Värvus: eri intensiivsusega õlgkollane; lõhn: lilleline, puuviljaline, iseloomulik; maitse: kuiv või poolkuiv, värske, pehme; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 16,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

13. „Irpinia“ Fiano spumante

LÜHIKIRJELDUS

Vaht: õrn ja püsiv; värvus: eri intensiivsusega õlgkollane, millel võib olla rohekas või kuldne varjund; lõhn: elegantne, rikkalik ja kompleksne, kasutatud viinamarjasordile iseloomulik; maitse: elegantne ja harmooniline, kuiv kuni magus; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 18,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

14. „Irpinia“ Fiano passito

LÜHIKIRJELDUS

Värvus: kasutatud viinamarjasordile iseloomulik; lõhn: õrn, iseloomulik, lilleline, puuviljane, aromaatne; maitse: poolmagus või magus, täidlane, tasakaalustatud, kasutatud viinamarjasordile iseloomulik; minimaalne üldalkoholisisaldus mahuprotsentides: 15,50 mahuprotsenti; suhkruvaba ekstrakti miinimumsisaldus: 21,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12,00 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

15. „Irpinia“ Greco

LÜHIKIRJELDUS

Värvus: eri intensiivsusega õlgkollane; lõhn: lilleline, puuviljane; maitse: kuiv või poolkuiv, värske, pehme; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 16,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

16. „Irpinia“ Greco spumante

LÜHIKIRJELDUS

Vaht: õrn ja püsiv; värvus: eri intensiivsusega õlgkollane, millel võib olla rohekas või kuldne varjund; lõhn: elegantne, rikkalik ja kompleksne, kasutatud viinamarjasordile iseloomulik; maitse: elegantne ja harmooniline, kuiv kuni magus; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 18,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

17. „Irpinia“ Greco passito

LÜHIKIRJELDUS

Värvus: kasutatud viinamarjasordile iseloomulik; lõhn: õrn, iseloomulik, lilleline, puuviljane, aromaatne; maitse: poolmagus või magus, täidlane, tasakaalustatud, kasutatud viinamarjasordile iseloomulik; minimaalne üldalkoholisisaldus mahuprotsentides: 15,50 mahuprotsenti; suhkruvaba ekstrakti miinimumsisaldus: 21,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12,00 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

18. „Irpinia“ Piedirosso

LÜHIKIRJELDUS

Värvus: eri intensiivsusega rubiinpunane; lõhn: puuviljaline, püsiv ja intensiivne; maitse: kuiv või poolkuiv, täpselt õiges koguses tanniinidega; minimaalne üldalkoholisisaldus mahuprotsentides: 11,50 mahuprotsenti; suhkruvaba ekstrakti miinimumsisaldus: 20,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

19. „Irpinia“ Sciascinoso

LÜHIKIRJELDUS

Värvus: eri intensiivsusega rubiinpunane; lõhn: puuviljaline, iseloomulik, intensiivne; maitse: kuiv või poolkuiv, pehme, tasakaalustatud;

minimaalne üldalkoholisisaldus mahuprotsentides: 11,50 mahuprotsenti; suhkruvaba ekstrakti miinimumsisaldus: 20,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

20. „Irpinia“ Aglianico

LÜHIKIRJELDUS

Värvus: eri intensiivsusega rubiinpunane; lõhn: iseloomulik ja tugev; maitse: kuiv või poolkuiv, täpselt õiges koguses tanniinidega, tasakaalustatud;

minimaalne üldalkoholisisaldus mahuprotsentides: 11,50 mahuprotsenti; suhkruvaba ekstrakti miinimumsisaldus: 20,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

21. „Irpinia“ Aglianico spumante

LÜHIKIRJELDUS

Vaht: õrn ja püsiv; värvus: roosa või eri intensiivsusega punane; lõhn: elegantne, rikkalik ja kompleksne, kasutatud viinamarjasordile iseloomulik;

maitse: elegantne ja harmooniline, kuiv kuni magus; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 18,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) 5,0 Maksimaalne vääveldioksiidi üldsisaldus (milligrammides liitri kohta)

22. „Irpinia“ Aglianico vinificato in bianco

LÜHIKIRJELDUS

Värvus: eri intensiivsusega õlgkollane, halli või roosa varjundiga; lõhn: lilleline, puuviljane; maitse: kuiv või poolkuiv, õrn, harmooniline, meeldiv; minimaalne üldalkoholisisaldus mahuprotsentides: 11,50 mahuprotsenti; suhkruvaba ekstrakti miinimumsisaldus: 17,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

23. „Irpinia“ Aglianico vinificato in bianco spumante

LÜHIKIRJELDUS

Vaht: õrn ja püsiv; värvus: eri intensiivsusega õlgkollane, halli või roosa varjundiga; lõhn: elegantne, rikkalik ja kompleksne, kasutatud viinamarjasordile iseloomulik; maitse: elegantne ja harmooniline, kuiv kuni magus; minimaalne üldalkoholisisaldus mahuprotsentides: 11,00 mahuprotsenti; suhkruvaba ekstrakti miinimumsisaldus: 18,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

24. „Irpinia“ Aglianico passito

LÜHIKIRJELDUS

Värvus: kasutatud viinamarjasordile iseloomulik; lõhn: õrn, iseloomulik, lilleline, puuviljane, aromaatne; maitse: poolmagus või magus, täidlane, tasakaalustatud, kasutatud viinamarjasordile iseloomulik; minimaalne üldalkoholisisaldus mahuprotsentides: 15,00 mahuprotsenti; suhkruvaba ekstrakti miinimumsisaldus: 21,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12,00 Minimaalne üldhappesus 4,5 Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

25. „Irpinia“ Aglianico liquoroso

LÜHIKIRJELDUS

Värvus: intensiivne rubiinpunane, mis muutub laagerdudes granaatpunaseks; lõhn: eeterlik, intensiivne, iseloomulik; maitse: täidlane, sametine, soe, kuiv või täidlane poolkuiva puhul, poolmagus või magus; minimaalne üldalkoholisisaldus mahuprotsentides: 16,00 mahuprotsenti; suhkruvaba ekstrakti miinimumsisaldus: 21,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 15,00 Minimaalne üldhappesus 4,5 Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

26. „Irpinia“ sottozona Campi Taurasini

LÜHIKIRJELDUS

Värvus: rubiinpunane, laagerdumisel kaldub granaatõunapunase poole; lõhn: intensiivne, püsiv, iseloomulik ja meeldiv; maitse: kuiv või poolkuiv, täpselt õiges koguses tanniinidega, pehme, täidlane; minimaalne üldalkoholisisaldus mahuprotsentides: 12,00 mahuprotsenti; suhkruvaba ekstrakti miinimumsisaldus: 22,0 g/l.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Konkreetsed veinivalmistustavad

1. Baasveini muutmine vahuveiniks

Veinivalmistuse eritava

Vahuveini tootmine järelkääritamise teel pudelis (klassikaline meetod) või autoklaavis (Charmat’ meetod).

2. Valge veini valmistamine

Veinivalmistuse eritava

Valge veini valmistamine, ilma et see puutuks kokku punaste viinamarjade kestadega, et saada valge virre.

3. Laagerdamine

Veinivalmistuse eritava

Kontrollitud päritolunimetusega „Irpinia“ Campi Taurasini alapiirkonna veinid tuleb tarbimisse lasta alates saagikoristusele järgneva aasta 1. septembrist.

Traditsioonilisel meetodil valmistatud vahuveine võib tarbimisse lasta alles 18 kuud pärast viimase saagi koristusaasta 1. oktoobrist.

b. Maksimaalne saagikus

1. „Irpinia“: Bianco, sh Spumante, Rosato, sh Spumante, Rosso, sh Spumante, Novello 10 000 kg viinamarju hektari kohta

2. „Irpinia“: Coda di Volpe, Falanghina, sh Spumante ja Passito, Fiano, sh Spumante ja Passito, Greco, sh Spumante ja Passito 12 000 kg viinamarju hektari kohta

3. „Irpinia“: Piedirosso, Sadinoso, Aglianico, sh Spumante, Aglianico vinificato in bianco, sh Spumante 12 000 kg viinamarju hektari kohta

4. „Irpinia“: Aglianico Passito, Aglianico Liquoroso 12 000 kg viinamarju hektari kohta

5. „Irpinia“ sottozona Campi Taurasini: Aglianico 11 000 kg viinamarju hektari kohta

6. Määratletud geograafiline piirkond

„Irpinia“ – kõik veinitüübid, välja arvatud alapiirkonnas: viinapuude kasvatamiseks sobivad alad kogu Avellino provintsi haldusterritooriumil; „Irpinia“ sottozona Campi Taurasini: kogu järgmiste omavalitsusüksuste haldusterritoorium: Taurasi, Bonito, Castelfranci, Castelvetere sul Calore, Fontanarosa, Lapio, Luogosano, Mirabella Eclano, Montefalcione, Montemarano, Montemiletto, Paternopoli, Pietradefusi, Sant’Angelo all’Esca, San Mango sul Calore, Torre le Nocelle, Venticano, Gesualdo, Villamaina, Torella dei Lombardi, Grottaminarda, Melito Irpino, Nusco, Chiusano San Domenico.

7. Peamised veiniviinamarjasordid

’Aglianico N’ – ’Ellenica’

’Coda di volpe bianca B’ – ’Coda di volpe’

’Falanghina B’

’Fiano B’

’Greco B’

’Piedirosso N’ – ’Palombina’

’Sciascinoso N’

8. Seos(t)e kirjeldus

Irpinia

Irpinia on Lõuna-Itaalia ajalooline ja geograafiline piirkond, mis asub nüüd Avellino provintsis Campania maakonna kesk- ja idaosas, millel ei ole juurdepääsu merele ja mis on valdavalt mägine.

Iidse viinamarjakasvatuse traditsiooniga provintsi iseloomustab mullastiku ja kliimatingimuste märkimisväärne varieeruvus, mille põhjuseks on Paternio ja Terminio mäeahelikud, mis läbivad kogu territooriumi ja põhjustavad teatavate viinapuuliikide leviku, eelkõige seoses istutusvahemaa ja vegetatiivse kasvuga. Irpina piirkonna pinnas on olenevalt asukohast väga erinev.

Piirkonnas vahelduvad orud küngastega ning seda läbivad paljud jõed ja ojad. Nende hulka kuuluvad Calore Irpino, Ofanto ja Sele.

Kuna Irpinia territooriumi läbib Apenniini ahelik, jaguneb see kaheks üksteisest erinevaks nõlvaks: Türreeni mere piirkond, mis hõlmab Avellino piirkonda, ja Aadria mere piirkond, mis hõlmab Sant’Angelo dei Lombardi ja Ariano Irpino piirkondi.

Orograafiliselt iseloomustab Irpiniat mäestikuline-künklik pinnavorm; tasase osa moodustavad mõned enam-vähem lainelised platood ja orud.

Mägise osa moodustavad kaks Apenniini ahelat: Terminio ja Partenio, mis läbivad kogu territooriumi ning põhjustavad teatavate viinapuuliikide leviku, eelkõige seoses istutusvahemaa ja vegetatiivse kasvuga. Irpina piirkonna pinnas on olenevalt asukohast väga erinev.

See ulatub kohevast pinnasest, mille omadused on sarnased Vesuuvi piirkonna omadustega vulkaanilise tuha olemasolu tõttu, eeskätt provintsi keskosas, mis hõlmab Avellino vesikonda, kuni pinnaseni, mis tekkis eotseeni ja pliotseeni ladestumisel ning mis on kivivaene, savi- ja toitainerikas, enamasti leeliseline, eeskätt põhja- ja idanõlvade künklikel aladel.

Siit pärinevad Campania viinamarjakasvatuse kõige tuntumad tooted: valged veinid, nagu Fiano, Greco, Coda di Volpe ja Falanghina, ning punased veinid, nagu Aglianico, Piedirosso ja Sterinoso.

Väga olulised on selle tootmispiirkonnaga seotud ajaloolised ja antropoloogilised tegurid, mis tänu juurdunud traditsioonidele on aidanud kaasa Irpinia veini tootmisele.

Viinapuid on selles piirkonnas kasvatatud igiammusest ajast ja see on tihedalt seotud piirkonda läbiva Sabato jõega, mis on nime saanud sabiinlaste, Sabatuse (Livio) jõe vesikonda elama asunud samniitide hõimu kuuluvate sabiinide järgi.

19. sajandil kujunes piirkonnast tugev viinamarjakasvatuse ja selle arendamise keskus tänu tohutute väävlilademete avastamisele Tufo kommuunis. Väävli olemasolu ja kättesaadavus on ergutanud viinapuude kasvatamist kogu Irpinias, kust pärineb vääveldamistehnika, mis võimaldas viinamarjakobaraid kaitsta väliste haigusetekitajate eest.

Irpina veinitootmises toimus suur areng 19. sajandi lõpus, mil algas Irpini veinide ulatuslik eksport Prantsusmaale. Irpino veini hakati laialdaselt ostma keskmise hinnaga 25–30 Itaalia liiri / centaro (75 kg). Viinapuud on meie provintsis kõige olulisem jõukuse allikas (A. Valente). Sel ajal oli kasvuala üle 63 000 hektari, millest üle 2 000 hektarit oli viinapuude kasvatamiseks kasutatav ala (F. Madaluni 1929).

Ultra vürstkonna 1835. aasta majandusajakirjas antakse teada uute keldrite ehitamisest piirkonnas ning olemasolevate struktuuride ja seadmete uuendamisest, pakkudes kindlaid tõendeid minevikust. Artiklis on esitatud võetavate meetmete loetelu.

Ametlikuks tõendusmaterjaliks on põllumajanduskomitee aruanded, mis koostati Ultra vürstiriigi majandusühingu ümberkujundamise kohta põllumajandusministri 23. detsember 1866 kuningliku dekreediga.

Viinamarjade ja veini tootmine on aja jooksul olnud piirkonna põllumajanduse jaoks oluline sissetulekuallikas. Irpinia on pikka aega olnud Itaalia provintside hulgas esirinnas viinamarjade tootmises: aastal 1923, nagu märkis senaator Arturo Marescalchi Itaalia veiniaastaraamatu eessõnas, oli Irpinia provints oma 2 319 000 hl suuruse veinitoodanguga Itaalias kolmandal kohal.

Piirkondades, mida iseloomustavad vulkaanilise tuha rikkad mullad, oli viinapuutäil end raske sisse seada ja seetõttu oli Irpinia teistes viinamarjakasvatuse piirkondades tootmise kadumise ajal oluline koht epideemia tõttu saagi kaotanud tootjate varustamiseks.

Amedeo Jannacone 1934. aasta aruanne „Avellino veinid“: „On ilmne, et veinitööstus on Irpinias väga oluline põllumajandusharu, millel on ka väga suur käibekapital, mis aitab igal aastal tagada paljudele peredele maapiirkonnas heaolu. Paljude Avellino provintsi piirkondade majandusliku õitsengu aluseks on peamiselt veinitootmine ja -kaubandus, mis on jõudsalt edenenud, tuues kaasa vaieldamatud edusammud kõigis põllumajandussektorites ja maainimeste elus.“

19. sajandil oli kogu provintsi viinamarjakasvatus, kus toodangut eksporditi üle miljoni hektoliitri, aastaid põllumajanduse aluseks ning Catasto Agrario (kinnistusamet) märkis, et sellesse on tehtud suuri ühiskondlikke investeeringuid (tol ajal umbes 500 miljonit liiri). Tegevuse edasiseks arendamiseks ehitati esimene Irpinia raudtee. Peagi hakati seda kutsuma veiniraudteeks, mis ühendas Colline del Sabato ja Calore parimad ja suurimad veinitootmiskeskused otse Itaalia ja Euroopa suurimate turgudega. Eelkõige Greco piirkonnas on isegi praegu veel mitu jaama alles ja töötavad, näiteks Tufo, Prata, Taurasi ja Montemiletto.

Õppeasutuse Regia Scuola di Viticoltura e Enologia (kuninglik viinamarjakasvatuse ja veinivalmistamise kool) asutamine Avellinos 1878. aastal aitas muuta piirkonna Itaalia üheks peamiseks veinikasvatuskeskuseks.

Viinamarjakasvatust edendava õppeasutuse kui sotsiaal-majandusliku arengu mootori olemasolu aitas kaasa Avellino veinitööstuse saamisele üheks Itaalia veinitootmise ja -ekspordi (peamiselt Prantsusmaale) liidritest, nagu näitavad allikad.

Nii sai alguse ka katsetegevus, mille eesmärk oli tootmistehnika täiustamine mainekate veinitootmisviiside väljatöötamiseks ning turustatavate toodete laiendamine ja uuendamine. Nii algas esimene vahuveini tootmine kohalikest sortidest, eeskätt ’Fiano’, ’Greco’ ja ’Aglianico’, mida kääritati nii autoklaavis kui ka pudelis klassikalisel meetodil.

Irpina veinitööstuse tugevus aitab kaasa muude seotud tegevuste arengule, arendades mehaanilisi töökodasid, mis on spetsialiseerunud nii pihustuspumpade kui ka spetsiaalsete viinamarjakasvatusseadmete ja veinivalmistussüsteemide, vaatide ja tünnide valmistamisele ja turustamisele.

Teadustasandil tunnustatakse Irpinia veinide toodangu tehnilis-majanduslikku väärtust kõigis aja jooksul tehtud ampeloloogia- ja önoloogiauuringutes.

Viinapuude laialdane ja spetsialiseerunud kasvatamine Irpinas sajandite jooksul on aidanud välja arendada õiged viinamarjakasvatuse süsteemid, mis optimeerivad tehnilised ja tootmisnõuded kasvatatavate viinamarjasortide füsioloogiaga.

Nendeks on: tüüpiline viinamarjakasvatuse süsteem, mida tuntakse nimetuse „Alberata Taurasina“ või „Antico sistema taurasino“ all ja mis pärineb etruskidelt. Seda kasutati ’Aglianico’ ja punaste viinamarjasortide puhul. Avellino süsteemi kasutati laialdaselt valgete viinamarjasortide kasvatamiseks, nagu ’Greco’, ’Fiano’, ’Coda di Volpe’ jm.

Viinapuude laialdane ja spetsialiseerunud kasvatamine Irpinas sajandite jooksul on aidanud välja arendada õiged viinamarjakasvatuse süsteemid, mis optimeerivad tehnilised ja tootmisnõuded kasvatatavate viinamarjasortide füsioloogiaga. Muu hulgas tuleb meeles pidada, et Irpiniat iseloomustab mõõdukas ilma liigse kuumuseta kliima, karmid talved, lumesajud, kuid suhteliselt pehmed suved. Aastane sademete hulk on suur, jäädes keskmiselt vahemikku 800–1 200 mm.

Piirkonda iseloomustavad temperatuuri, vooluvee ja tuule tingimused on peaaegu ideaalsed laagerdumisprotsessi jaoks, mis on järkjärguline ning tasakaalustatud suhkrusisalduse ja happesusega, võimaldades tagada kvaliteetse veinitoodangu.

Selline soodsa olukorra aluseks on ilmselgelt geograafiline asukoht, piirkonna maastik ning päevase ja öise temperatuuri märkimisväärne kõikumine, mis on eriti kasulik viinamarjade küpsemise ja valmimise ajal.

Nendes viinapuude arengu ja kõigi viinamarjade valmimist iseloomustavate komponentide järkjärgulise arengu optimaalsetes tingimustes on võimalik saada ka viinamarju, mille happe- ja suhkrukomponentide vahel on ideaalne tasakaal väga iseloomulike maitseomadustega vahuveinide tootmiseks. Samuti tuleb rõhutada, et see provints oli pärast II maailmasõda üks esimesi Itaalia piirkondi, kus arenes välja selliste väärtuslike valgete veinide tootmine, mida tol ajal oli raske säilitada ja transportida. Tänu mulla- ja klimaatilistele omadustele ning moodsale tehnoloogiale on punastest viinamarjadest valmistatud valgeid ja roosasid veine, millel on kindlaksmääratud ja iseloomulikud omadused, mille tulemusena kujunes piirkond 70. aastatel üheks hinnatumaks tugevate ja iseloomulike omadustega täidlaste valgete veinide tootmiskohaks.

9. Olulised lisatingimused (pakendamine, märgistamine, muud nõuded)

Veinivalmistamispiirkond

Õigusraamistik:

riiklikud õigusaktid

Lisatingimuse liik:

erand määratletud geograafilises piirkonnas valmistamise nõudest

Tingimuse kirjeldus:

Alapiirkonna Campi Taurasini kontrollitud päritolunimetusega „Irpinia“ veinide (koos märkega viinamarjasordi kohta või märkega „Irpinia“ või ilma nendeta) valmistamise, töötlemise, vahuveiniks muutmise ja võimaliku laagerdamise protsess peab toimuma Avellino provintsi territooriumil.

Ministri dekreedile nr 13. september 2005 lisatud tootespetsifikaadi artikli 5 alusel tehtud erandid jäävad kehtima.

Kirjeldus ja esitlemine

Õigusraamistik:

riiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus:

Kontrollitud päritolunimetusega „Irpinia“ veini kirjeldamisel ja esitlemisel peab viinamarjasordi nimi, kui see on asjakohane, olema märgistusel märgitud pärast nimetust „Irpinia“ tähtedega, mis ei tohi olla suuremad kui päritolunimetuses kasutatud tähed.

Veinitüübi „Irpinia“ Aglianico vinificato in bianco, samuti vahuveini puhul on määratlus „vinificato in bianco“ kohustuslik ja see peab olema esitatud vahetult nimetuse „Irpinia“ Aglianico all tähtedega, mis ei ole suuremad kui päritolunimetuses kasutatud tähed.

Aastakäik

Kontrollitud päritolunimetusega veini „Irpinia“ pudelitel, v.a ilma märketa „Millesimato“ vahuveinid ja liköörveinid, peab alati olema märgitud viinamarjade tootmisaasta.

Viinamarjaistandus.

Kehtivate eeskirjade kohaselt võib märgistusele märkida sõna „vigna“ (viinamarjaistandus), millele järgneb asjaomane kohanimi.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/17662

(1) ELT L 9, 11.1.2019, lk 2.